open-index/open-wikipedia-markdown huggingface dataset:
Rai 3

**Rai 3**՝ Իտալիայի **[[RAI]]** ազգային հեռուստառադիոընկերության երրորդ հանրային հեռուստաալիքն է։ Հեռարձակումը սկսել է 1973 թվականի դեկտեմբերի 15-ին։ Հեռուստաալիքի ազդանշանները հասանելի են Իտալիայի ողջ տարածքում, նաև հեռարձակվում է Եվրոպայում՝ կաբելային և արբանյակային տիրույթներում։

## Արտաքին հղումներ
* Պաշտոնական կայք  

Կատեգորիա:RAI
Կատեգորիա:Իտալալեզու հեռուստաալիքներ
Կատեգորիա:Իտալիայի հեռուստաընկերություններ
Մատտեո Պոլիտանո

**Մատտեո Պոլիտանո** (, ), իտալացի ֆուտբոլիստ, իտալական «Սոսուոլո» ակումբի կիսապաշտպան։

## Ակումբային կարիերա
Մատտեո Պոլիտանոն իր հայրենի քաղաքի «Ռոմա» ակումբի սան է։ 2012 թվականի ամռանը խաղային պրակտիկա ձեռք բերելու նպատակով Մատտեո Պոլիտանոն վարձավճարով տեղափոխվել է «Պերուջա»։ Օգոստոսի 5-ին կատարել է իր դեբյուտը նոր ակումբի կազմում՝ Իտալիայի գավաթի խաղարկության շրջանակներում մասնակցելով «Բարլետա» ակումբի դեմ խաղին։ Սեպտեմբերի 3-ին կայացած «Բենևիտոյի» դեմ խաղում Պոլիտանոն կատարել է իր դեբյուտը իտալական Սերիա B-ում։ Սեպտեմբերի 9-ին՝ «Բարլետայի դեմ խաղում, Մատտեո Պոլիտանոն խփել է իր առաջին գոլը հօգուտ «Պերուջայի»։ Վարձավճարային պայմանագրի ժամկետի ավարտից հետո Պոլիտանոն 500 հազար եվրոյով «Ռոմայից» տեղափոխվել է «Պեսկարա»։ 2013 թվականի սեպտեմբերի 8-ին նա նոր թիմի կազմում կատարել է իր դեբյուտն առաջնությունում՝ մասնակցելով «Կրոտնեո» ակումբի դեմ խաղին։ Սեպտեմբերի 30-ին Պոլիտանոն խփել է իր առաջին գոլը «Պեսկարայի» կազմում՝ գրավելով «Չեզենայի» դարպասը։

2015 թվականի ամռանը Մատտեո Պոլիտանին տեղափոխվել է «ՍասուոլոW. տրանսֆերի արժեքը կազմել է 3,5 մլն. եվրո։ Օգոստոսի 23-ին կայացած «Նապոլիի» դեմ խաղում նա կատարել է իր դեբյուտը Իտալիայի Սերիա A-ում՝ հանդիպման երկրորդ խաղակեսում փոխարինելով Դոմենիկո Բերարդիին։ Իր հարազատ «Ռոմա» ակումբի դեմ խաղում Պոլիտանոն խփել է իր առաջին գոլը հօգուտ «Սասուոլոյի»։ 2016 թվականին նա մեկական գոլ է խփել Եվրոպայի լիգայի՝ իսպանական «Ատլետիկ Բիլբաո» և բելգիական «Գենկ» ակումբների դեմ խաղերում։

## Ծանոթագրություններ

## Արտաքին հղումներ
* Վիճակագրությունը soccerway.com կայքում
* Ֆուտբոլիստի էջը sports.ru կայքում
* Lega Serie B profile 

Կատեգորիա:1993 ծնունդներ
Կատեգորիա:Ինտեր Միլանի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Օգոստոսի 3 ծնունդներ
Կատեգորիա:Պեսկարայի ֆուտբոլիստներ
Կատեգորիա:Պերուջայի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Մարկո Դ'Ալեսսանդրո

**Մարկո Դ'Ալեսսանդրո** (; ), իտալացի ֆուտբոլիստ, Իտալիայի մինչև 21 տարեկանների հավաքականի և իտալական Ատալանտա ակումբի ֆուտբոլիստ։ Իր մարզական կարիերան սկսել է Հռոմի «Լացիո» ակումբի պատանեկան թիմում։ Հետագայում հանդես է եկել «Ռոմա», «Գրոսոտո», «Չեզանո», «Վերոնա», «Բենևենտո», «Ուդինեզե» թիմերում։ Ընդգրկված է եղել Իտալիայի մինչև 19 տարեկանների հավաքականում, որը մասնակցել է Եվրոպայի 2010 թվականի առաջնությանը։

## Ծանոթագրություններ

## Արտաքին հղումներ
* 

Կատեգորիա:1991 ծնունդներ
Կատեգորիա:Իտալացի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Փետրվարի 17 ծնունդներ
Կատեգորիա:Ատալանտայի ֆուտբոլիստներ
Կատեգորիա:Լիվորնոյի ֆուտբոլիստներ
Կատեգորիա:Չեզենայի ֆուտբոլիստներ
Կատեգորիա:Բարիի ֆուտբոլիստներ
Կատեգորիա:Բենևենտոյի ֆուտբոլիստներ
Կատեգորիա:ՍՊԱԼ-ի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Պիզայի ֆուտբոլիստներ
Ուկրաինայի քարանձավների ցանկ

Ցանկում ներառված են Ուկրաինայի քարանձավները ըստ տարածքային բաշխման՝

Ղրիմի քարանձավներ
* Ավերկիևի քարանձավ
* Անտակ Ջրհոր
* Զմեինայա (քարանձավ)
* Կաստերե (քարանձավ)
* Կարմիր քարանձավներ
* Մամոնովայա
* Չոկրակ-վանք
* Մարմարե քարանձավ
* Սկելսկայա քարանձավ
* Էմինե-Բաիր-Խոսար

Դոնեցկի մարզի քարանձավներ
* Պեշչերա (Ուկրաինա)
* Տրիպոլյան քարանձավ
* № 1 քարանձավ
* № 2 քարանձավ
* Դոկուչաևսկի քարանձավներ

Տերնոպոլի մարզի քարանձավներ
* Վերտեբա
* Ժոլոբի (քարանձավ)
* Զբրուչանսկա
* Կադուբ
* Կրիվչե
* Կրիշտալևի քարանձավ
* Մուշկարովի փոս
* Նա Խոմախ
* Օզյորնի (քարանձավ)
* Օպտիմիստական քարանձավ
* Պերլինա (քարանձավ)
* «Մլինկի» քարանձավ
* Ճգնավորի քարանձավ
* Երկու լճերի քարանձավ
* Նագիրյանսկի քարանձավ
* Սլավկա քարանձավ
* Ռուկոմիսկի քարանձավային վանք
* Ուսանողական քարանձավ
* Ուգրին (քարանձավ)
* Ուլաշկիևսկի քարանձավ
* Յուբիլեյնի (քարանձավ)
* Հեթանոսական (քարանձավ)

Ուկրաինայի այլ մասերում՝
* Ատլանտիդա (քարանձավ)
* Բալամուևի
* Բուկովինկա (քարանձավ)
* Դրուժբա (քարանձավ)
* Զեֆիր-Կոբա
* Բյուրեղյա քարանձավ
* Մեղրային քարանձավ
* Կաթնային քար
* Կարմալյուկի քարանձավ
* Պոպելյուշկա (քարանձավ)
* Պրիյմա-1
* Ստրադելցկա քարանձավ

## Տես նաև
* Սպելեոլոգիա
* Կարստային քարանձավ
* Կարստաբանություն

## Արտաքին հղումներ
* Ուկրաինայի բնությունը նախագիծ, Ուկրաինայի լեռները և քարանձավները

Կատեգորիա:Ցանկեր:Ուկրաինա
Կատեգորիա:Ուկրաինայի քարանձավներ
Կատեգորիա:Ցանկեր:Աշխարհագրություն
Ավերկիևի քարանձավ

**Ավերկիևի քարանձավ** (, ), կարստային քարանձավ է Ուկրաինայի հարավում, Ղրիմում Դոլգորուկովի յայլայում։

Խորությունը կազմում է 180 մ։ Բազային ճամբարը գտնվում է 100 մ խորության վրա։

Քարանձավը բաղկացած է մի քանի աստիճաններից, միջինում 8 մ բարձրությամբ։ Ամենաբարձր աստիճանը ունի 15 մ բարձրություն։ Ամենացածրը՝ 4 մ։ Քարանձավի անցումը տևում է մոտ մեկ օր։ Անձրևների ժամանակաշրջանի ընթացքում ի հայտ են գալիս մի քանի սիֆոններ։

Քարանձավում ապրում է հազվագյուտ չղջիկ-վամպիրների գաղութ։

## Տես նաև
* Ղրիմի քարանձավներ

Կատեգորիա:Ղրիմի քարանձավներ
Կատեգորիա:Կարստային քարանձավներ
Անտակ Ջրհոր

**Անտակ Ջրհոր** կամ **Տյուպսյուզ-Խոսար** (, ), լայն մուտքով, կարստային ուղղահայաց տեսակի քարանձավ Չատիր-Դաղյան սարահարթի վրա Ղրիմի թերակղզում,  կոորդինատներում։ Այլ անվանումներ՝ Անտակ հոր, Անտակ քարանձավ։

## Անվանումը
Տյուպսյուզ-Խոսար անվանումը ղրիմի թաթարերենից թարգմանած նշանակում է «անտակ ձագար» (*tüpsüz* — առանց հատակի; *hasar* — ձագար, վիհ, խորխորատ)։

## Ընդհանուր տվյալներ
* Երկարությունը՝ 410 մ
* Խորությունը՝ 195 մ
* Մուտքի բարձրությունը՝ 972 մ
* Մակերեսը՝ 1300 մ²
* Ծավալը՝ 32000 մ³
* Բարդության աստիճանը՝ 2Բ
* Ուղղահայաց տեսակի

## Արտաքին հղումներ
* Անծանոթ Ղրիմը
* ''Դուբլյանսկի Վ. Ն., Իլյուխին Վ. Վ.'' «Ջրի կաթիլի հետևից», 1981
* ''Դուբլյանսկի Վ. Ն., Իլյուխին Վ. Վ.'' «Ճանապարհորդություն գետնի տակ», Մոսկվա 1968

Կատեգորիա:Ղրիմի քարանձավներ
Կատեգորիա:Կարստային քարանձավներ
Կնիք հավատո

**«Կնիք հավատո»**, *«Կնիք հաւատոյ»*, Հայոց եկեղեցու դավանական ժողովածու։ Կազմվել է Հայոց կաթողիկոս Կոմիտաս Ա Աղցեցու օրոք, հույն աստվածաբան Տիմոթեոս Կուզի «Հակաճառություն…» երկի նմանությամբ։ Ենթադրվում է, որ ժողովածուն կազմել և խմբագրել է ժամանակի հայ նշանավոր աստվածաբան Հովհան Մայրավանեցին։ «Կնիք Հավատոն» ունի հակաքաղկեդոնական, հականեստորական բովանդակություն։ Նպատակն էր պաշտպանել Հայ եկեղեցու ուղղափառությունը, դավանական սկզբունքները, հերքել աղանդավորական վարդապետությունները, ամրապնդել Հայ եկեղեցու դիրքերը VI դ. վերջին – VII դ. սկզբին սրված դավանական պայքարում, հատկապես քաղկեդոնականների և նեստորականների ոտնձգություններից։

Խորագիրը պայմանավորված է հերձվածները մերժելու և Հայ եկեղեցու դավանությունը ուղղափառության մեծագույն հեղինակությունների վկայակոչումներով հաստատելու (կնիք) թելադրությամբ։ Նյութերը խմբավորված են 10 գլուխներում, որոնք «Բան» են կոչվում։ Դրանցից յուրաքանչյուրը նվիրված է դավանական մի խնդրի՝ Երրորդությանը, Մարդեղությանը, Փրկագործությանը, անապականությանը և այլն։ Ի պաշտպանություն Հայ եկեղեցու դավանանքի՝ «Կնիք Հավատո»-ում որոշակի սկզբունքով վկայություններ են բերված Ընդհանրական եկեղեցու, այդ թվում Հայ եկեղեցու սուրբ հայրերի ու վարդապետների (Գրիգոր Ա Լուսավորիչ, Սահակ Ա Պարթև, Մեսրոպ Մաշտոց, Եզնիկ Կողբացի, Հովհաննես Ա Մանդակունի, Հովհան Մայրավանեցի, Դիոնիսիոս Աթենացի, Իրենիոս Լուգդոնացի, Գրիգոր Սքանչելագործ, Բարսեղ Կեսարացի, Գրիգոր Նազիանզացի, Գրիգոր Նյուսացի, Աթանաս Ալեքսանդրացի, Կյուրեղ Ալեքսանդրացի, Հովհան Ոսկեբերան, Եփրեմ Ասորի և այլք) երկերից։

«Կնիք Հավատոն» կարևոր դեր է խաղացել Հայ եկեղեցու և հայ ժողովրդի ազգային ինքնուրույնության համար մղված պայքարում։ Բացի բուն հավատի խնդրից բացառիկ արժեք ունի նաև հայ թարգմանական մատենագրության պատմության համար։ Բնագիրը գիտությանը հայտնի է XIV–XV դդ. մեկ ընդօրինակմամբ, որը 1911-ին Դարաշամբի Ս. Ստեփանոս Նախավկա վանքում հայտնաբերել և 1914-ին ընդարձակ ներածականով հրատարակել է Կարապետ եպիսկոպոս Տեր-Մկրտչյանը։

## Բնագիրը եւ հրատարակությունները
* Կոմիտաս կաթողիկոս, Կնիք հաւատոյ,- «Մատենագիրք Հայոց, Դ հատոր, Է դար, Անթիլիաս-Լիբանան, 2005, էջ 49-311։
* Catholicos Komitas, Le sceau de la foi, Edition Peeters-Louvailn, 1974.
* Կնիք հաւատոյ ընդհանուր սուրբ եկեղեցւոյ յուղղափառ եւ ս. Հոգեկիր հարցն մերոց ժաւանութեանց յաւուրս Կոմիտաս կաթողիկոսի համահաւաքեալ. Հրատարակութիւն Կարապետ եպիսկոպոսի, Ս. Էջմիածին, 1914։ Վերահրատարակություն՝ Անթիլիաս, 1988։

## Գրականություն
* Վարդան Այգեկցի, Գիրք հաստատութեան եւ արմատ հաւատոյ, Երեւան, 1998։
* Գիրք Թղթոց, էջ 400-413։
* Կնիք հաւատոյ բնագրին բառացանկ, պատրաստեց Յարութիւն Փալանճեան, Անթիլիաս-Լիբանան, 1999։
* Ընտրանի հայ եկեղեցական մատենագրութեան, աշխատասիրութեամբ Պ. Խաչատրեանի եւ Յ. Քէոսէեանի, Ս. Էջմիածին, 2003, էջ 179-187։
* J. LEBON, Les Citation Patristiques du "Sceau de Ia Foi", dans Revue d'Histoire Ecclésiastique, tome XXV (1929), pages 5–32։

Կատեգորիա:Հայոց եկեղեցու դավանաբանական երկեր
Ֆեդերիկո Բարբա

**Ֆեդերիկո Բարբա** (, ), իտալացի ֆուտբոլիստ, որ հանդես է գալիս կենտրոնական պաշտպանի դիրքում։

## Ակումբային կարիերա
Բարբան իր կարիերան սկսել է իր հայրենի քաղաքի «Ատլետիկո» ակումբում։ Տասնհինգ տարեկան հասակում տեղափոխվել է «Ռոմայի» ակադեմիա։ Ֆեդերիկոն պատանեկան թիմին օգնել է հաղթել երիտասարդական առաջնությունում, ինչպես նաև երկու անգամ նվաճել Իտալիայի պատանեկան գավաթը։ Մրցությունների արդյունքներով ճանաչվել է լավագույն երիտասարդ պաշտպան։ 2012 թվականի ամռանը Բարբան վարձավճարով տեղափոխվել է «Գրոսետո»։ Հոկտեմբեր 20-ին «Մոդենայի» դեմ խաղում նշել է նորամուտը Սերիա Բ-ում։ Մրցաշրջանի ավարտին «Գրոսետոն» գնել է Ֆեդերիկոյի տրանսֆերը 200 հազար եվրոյով, իսկ մեկ ամիս անց «Էմպոլիին» է վաճառել իրավունքների 50 %-ը 250 հազար եվրոյի դիմաց։ 2013 թվականի հոկտեմբերի 5-ին «Մոդենայի» դեմ խաղում Բարբան կատարել է նորամուտը նոր թիմի կազմում։ Դեբյուտային մրցաշրջանում նա ակումբին օգնել է անցնել էլիտա։ 2014 թվականի սեպտեմբերի 20-ին «Չեզենայի» հետ խաղում նշել է նորամուտը Իտալիայի Սերիա Ա-ում։ Նոյեմբերի 9-ին Հռոմի «Լացիոյի» դեմ խաղում Ֆեդերիկո Բարբան խփել է իր առաջին գոլն «Էմպոլիի» կազմում։

2016 թվականի սկզբին Բարբան վարձավճարով տեղափոխվել է գերմանական «Շտուտգարտ» հետագայում գնման իրավունքով։ Ապրիլի 23-ին Դորտմունդի «Բորուսիայի» դեմ խաղում նշել է նորամուտը Բունդեսլիգայում։ Մայիսի 2-ին Բրեմենի «Վերդերի» դեմ խաղում Ֆեդերիկոն խփել է ինքնագոլ, այնուհետև գրավել հակառակորդի դարպասը։

2017 թվականի ամռանը Բարբան տեղափոխվել է  Խիխոնի «Սպորտինգ»։ Տրանսֆերի արժեքը կազմել է 1 միլիոն եվրո։ «Ալկորկոնի» դեմ խաղում նա նշել է նորամուտը Սեգունդայում։ 2018 թվականի մայիսի 27-ին «Գրանադայի» դեմ խաղում Ֆեդերիկոն խփել է իր առաջին գոլը «Սպորտինգի» կազմում։

## Միջազգային կարիերա
2015 թվականին Ֆեդերիկո Բարբան Իտալիայի երիտասարդական հավաքականի կազմում մասնակցել է Չեխիայում անցկացվող Եվրոպայի երիտասարդական առաջնությանը։ Մրցաշարի ընթացքում նա եղել է փոխարինող և ոչ մի անգամ խաղադաշտ դուրս չի եկել։

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում
* 
* FIGC 

Կատեգորիա:Բունդեսլիգայի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կոմոյի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Չելսիի ֆուտբոլիստների ցանկ (100 և ավելի խաղեր)

[thumb|right|upright|[Ջորջ Հիլդսոնը. «Չելսի ՖԱ»-ի առաջին խաղացողն ով խփեց 100 գոլ։]]

**Այս ցուցակում ընդգրկված են «[[Չելսի ՖԱ|Չելսիի»]] կազմում 100 և ավելի խաղեր խաղացած խաղացողները**։

«Չելսիի» այլ խաղացողների (անկախ խաղերի քանակությունից) անվանացանկը տեսնելու համար այցելեք այս կատեգորիա։ Իսկ ներկա կազմը տեսնելու համար այցելեք ակումբի մասին հիմնական հոդված։

Ցուցակում խաղացողները դասավորված են ըստ ակումբի հետ առաջին մասնագիտական պայմանագիր կնքելու ժամանակի։ Ցուցակում հաշվի են առնված միայն պաշտոնական խաղերը։

## Խաղացողների ցուցակ
[thumb|right|upright|[Վիվյեն Վուդվարդը - Օլիմպիական խաղերում շահել է երկու ոսկե մեդալ, «Չելսի ՖԱ»-ի կազմում խաղացել է 116 խաղ և խփել 34 գոլ։]]

[thumb|right|upright|[Ռայ Ուիլկինսը - «Չելսիի» ամենաերիտասարդ ավագը. 1973-1979 թթ. խաղացել է 198 խաղ և խփել 34 գոլ]]
[thumb|right|upright|[Ջանֆրանկո Ձոլա - «Չելսիի» կազմում խաղացել է 312 խաղ և խփել 80 գոլ]]
[thumb|right|upright|[Գրեմ Լե Սո - պաշտպան, «Չելսիի» կազմում խաղացել է 312 խաղ և խփել 16 գոլ]]
[thumb|right|upright|[Տուրե Անդրե Ֆլու - «Չելսիի» կազմում խաղացել է 163 խաղ և խփել 50 գոլ]]
[thumb|right|upright|[Գուստավո Պոյետ - «Չելսիի» կազմում խաղացել է 145 խաղ և խփել 49 գոլ]]
[thumb|right|upright|[Ջոն Տերի - պաշտպան և «Չելսիի» ներկայիս ավագը]]
[thumb|right|upright|[Ֆրենկ Լեմպարդ - «Չելսիի» պատմության մեջ ամենատաղանդավոր կիսապաշտպաններից մեկը]]
[thumb|right|upright|[Պետր Չեխ - մեկ մրցաշրջանում ամենաշատ «չոր» կամ դարպասն անառիկ պահած խաղեր ունեցած դարպասապահը - 28 խաղ]]
[thumb|right|upright|[Դիդիե Դրոգբա - 2006-07 և 2009-10 Պրեմիեր Լիգայի մրցաշրջանների ռմբարկու. «Չելսիի» կազմում խաղացել է 294 խաղ, և խփել 141 գոլ]]
[thumb|right|upright|[Նիկոլյա Անելկա - 2008-09 թթ. Պրեմիեր Լիգայի ռմբարկու. «Չելսիի» կազմում խաղացել է 159 խաղ և խփել 58 գոլ]]
[thumb|right|upright|Պաշտպան [Բրանիսլավ Իվանովիչը]]
; Նկարագրություն

* ԴՊ - Դարպասապահ
* ՊՇ - Պաշտպան
* ՖԲ - Ֆուլբեք
* ԱՊ - Աջ պաշտպան
* ՁՊ - Ձախ պաշտպան
* ԿՊՇ - Կենտրոնական պաշտպան
* ՀԲ - Հաֆբեք
* ԿՊ - Կիսապաշտպան
* ԿԿՊ - Կենտրոնական կիսապաշտպան
* Վ - Վինգեր
* ՀՁ - Հարձակվող

*Թարմացվել է մայիսի 19-ին, 2012 թ.:*
}|| style="background:#FFDAB9; color:black" align="left" |||ԿՊ||2012-ներկա
|
| ||168||33
|
|-
| align="left" ||| style="background:#FFDAB9; color:black" align="left" |||ԿՊ||2012-ներկա
|
| ||186||49
|
|-
| align="left" ||| style="background:#FFDAB9; color:black" align="left" |||ՊՇ||2012-ներկա
|
| ||153||2
|
|-
| align="left" ||| style="background:#FFDAB9; color:black" align="left" |||ԿՊ||2013-ներկա
|
| ||113||15
|
|}

## Տարվա խաղացող

## Խաղացողների Տարվա խաղացող

## Տարվա գոլ

## Հայտնի ավագներ

## Ծանոթագրություններ

## Օգտագործված գրականություն

* 
* 
* 
* 

## Արտաքին հղումներ
* «Չելսիի» տվյալների բազա  
* «Չելսիի» խաղացողները  

Կատեգորիա:Չելսի ՖԱ
*
Կատեգորիա:Ցանկեր:Ֆուտբոլ
Արշավիր Երզնկյան

**Արշավիր Հարությունի Երզնկյան** (), հայ դերասան, թատերական գործիչ։

Արամայիս Երզնկյանի եղբայրն է։

## Կենսագրություն
Սկզբնական կրթությունը հայրենի գյուղում ստանալուց հետո ընդունվել է Թիֆլիսի Ներսիսյան դպրոց, որն ավարտել է 1918 թվականին։ Դեռևս դպրոցական տարիներին ջերմ սեր է ցուցաբերել դեպի թատերական արվեստը։ 1917 թվականին ընդունվել է Օվի Սևումյանի ղեկավարությամբ գործող դրամատիկական ստուդիան։ Միաժամանակ մասնակցել է հայերեն ներկայացումներին թե՛ Արտիստական թատրոնի շենքում, և թե՛ Զուբալովի անվան ժողովրդական տանն ու զանազան այլ ակումբներում։ Զուբալովի անվան ժողովրդական տունը լուսավորական հիմնարկություն էր, թատերական շենք Թիֆլիսում։ Այժմ այն Կ. Մարջանաշվիլու անվան թատրոնն է Թբիլիսիում։ Կառուցվել է Զուբալով եղբայրների միջոցներով։

Արշավիր Երզնկյանը Հայաստանում Խորհրդային կարգեր հաստատվելուց հետո, 1921 թվականին եկել է Երևան։ Թիֆլիսում ռեժիսոր Լևոն Քալանթարը Արշավիր Երզնկյանին հանձնարարել էր Երևանում զբաղվել դրամատիկական թատրոն հիմնադրելու հետ կապված մի շարք հարցերով։ 1921 թվականին նետվել է բանտ, ուր ենթարկվել է խոշտանգումների։ Բանտում հիվանդացել է բծավոր տիֆով։ Երևանու դաշնակցականների իշխանությունից հետո ազատվել է բանտից և որոշել տեղափոխվել Հաղպատ։ Այդ օրերին Երևանում գտնվող Հովհաննես Թումանյանը նրան խորհուրդ է տվել մի քանի օր սպասել և իր հետ գնալ գնացքով։ Սակայն Ա. Երզնկյանը շտապել է օր առաջ տեսնել հարազատներին և ընկերոջ ուղեկցությամբ ճանապարհվել է Դիլիջանի խճուղով։ Դիլիջանում նրա առողջական վիճակը կտրուկ վատացել է և վախճանվել մի քանի օրից, 1921 թվականին 25 տարեկանում։ Աճյունն ամփոփված է հայրենի գյուղի տոհմական գերեզմանոցում։

## Ծանոթագրություններ

Կատեգորիա:1896 ծնունդներ
Կատեգորիա:1921 մահեր
Կատեգորիա:Հայ դերասաններ
Կատեգորիա:Հայ թատերական գործիչներ
Կատեգորիա:Թիֆլիսի Ներսիսյան դպրոցի շրջանավարտներ
Ուկրաինայի յոթ հրաշալիքներ

thumb|«Ուկրաինայի յոթ հրաշալիքների» տեղաբաշխումը
**«Ուկրաինայի յոթ հրաշալիքներ»** (), Ուկրաինայի յոթ պատմա-մշակութային կոթողներ, որոնք որոշվել են համաուկրաինական նույնանուն մրցույթով։

## Ակցիա
Ակցիան սկիզբ է առել 2007 թվականի մայիսին ուկրաինական քաղաքական գործիչ Նիկոլայ Տոմենկոյի նախաձեռնությամբ։

Մարզային կազմակերպչական գրասենյակները առաջադրեցին տարբեր օբյեկտներ, որոնցից ի վերջո ընտրվեցին մոտ հազար օբյեկտներ։ Այս հազարից էքսպերտային խորհուրդը, որը բաղկացած էր հարյուր մարդուց (մշակութաբաններ, պատմաբաններ, տուրիստական ոլորտի մասնագետներ), ընտրեցին սկզբում 100-ը, և հետո 21 օբյեկտ, որոնք և դրվեցին Ինտերնետ-քվեարկության։

Մրցույթի վերջնական արդյունքները հրապարակվեցին 2007 թվականի օգոստոսի 21-ին։

Քվեարկությունը սկսվեց 2007 թվականի հուլիսի 7-ին։ Քվեարկության արդյունքների կեղծման փորձերի պատճառով այն ընդհատվել է։

Ինտերնետի միջոցով քվեարկությանը մասնակցեցին 77 հազար մարդ։

## Հաղթողները
* «Կամենեց» արգելոց
* Կիևա-Պեչորյան մայրավանք
* Սոֆիևկա պարկ
* Կիևյան Սոֆիայի տաճարը
* Տավրիական Խերսոնես
* Խորտիցա
* Խոտինի ամրոց

Երեք հավելյալ օբյեկտներ արժանացան հավելյալ կոչումներ՝
* Լիվադիական պալատ — նորագույն պատմության կոթող
* Օստրոժինի ամրոց — հոգևոր կոթող
* Պիսանկա թանգարան — ժամանակակից Ուկրաինայի կոթող

Հաղթող օբյեկտների ղեկավարները ստացան մրցանակ, կանար մարմարից և փայլատ պողպատից պատրաստված և ներկված ոսկեգույն ներկով արձանիկ։

## Ինտերներ քվեարկությանը մասնակցած թեկնածուների ցանկը

## Տես նաև
* Աշխարհի յոթ հրաշալիքներ
* Ուկրաինայի յոթ բնության հրաշալիքներ

## Ծանոթագրություններ

## Արտաքին հղումներ
* 
* 
* 

Կատեգորիա:Ուկրաինայի մշակույթ
Հարթաշեն (այլ կիրառումներ)

**Հարթաշեն** կարող է վերաբերել՝

* Հարթաշեն (Շիրակի մարզ), գյուղ ՀՀ Շիրակի մարզում
* Հարթաշեն, գետ ՀՀ Շիրակի մարզում
* Հարթաշեն (Սյունիքի մարզ), գյուղ ՀՀ Սյունիքի մարզում
* Հարթաշեն (Արցախ), համայնք ԼՂՀ Հադրութի շրջանում
Նիդերլանդների ֆուտբոլի ազգային հավաքական

մինի|280 px|Հոլանդիայի հավաքականը մարզումների ժամանակ, 2006 թ., Ֆրայբուրգ, Գերմանիա
**Հոլանդիայի ֆուտբոլի ազգային հավաքական** (), հիմնվել է 1905 թվականին, մասնակցել է Աշխարհի և Եվրոպայի առաջնություններին։

1988 թվականին Հոլանդիայի ազգային հավաքականը դարձել է Եվրոպայի չեմպիոն։ Հոլանդիայի հավաքականը 3 անգամ դուրս է եկել աշխարհի առաջնության եզրափակչում՝ 1974, 1978 և 2010 թվականներին բայց պարտություն է կրել՝ զիջելով Արևմտյան Գերմանիայի, Արգենտինայի և Իսպանիայի հավաքականներին։ 2008 թվականին Եվրոպայի առաջնությանը Հոլանդիայի հավաքականը պարտություն կրեց Ռուսաստանից և դուրս մնաց պայքարից։ 2010 թվականին՝ Աշխարհի առաջնությանը, հասավ մինչև եզրափակիչ՝ պարտության մատնելով Բրազիլիայի և Ուրուգվայի հզոր հավաքականներին, բայց եզրափակիչ խաղում պարտվեց Իսպանիայի հավաքականին։ 2012 թվականի Եվրոպայի առաջնությանը Հոլանդիայի հավաքականը դուրս մնաց խմբային փուլից։

Կատեգորիա:Նիդերլանդներ
Կատեգորիա:Եվրոպայի ֆուտբոլի ազգային հավաքականներ
Պարմենիդես

**Պարմենիդես Էլեացի** (, շուրջ մ.թ.ա. 540 կամ մ.թ.ա. 520 - շուրջ մ.թ.ա. 450), հին հույն փիլիսոփա և քաղաքական գործիչ։

Զենոն Էլեացու ուսուցիչը։

Իր «Բնության մասին» երկում դիտարկել է կեցության և ոչ կեցության, կեցության և մտածողության, զգայական և բանական ճանաչողության հարաբերակցության հարցերը։ Դրանք լուծելու համար առաջարկել է երկու ուղի՝ «ճշմարտության ուղի», որը վերաբերում է Ճշմարիտ կեցությանը, և «կարծիքի ուղի», որը վերաբերում է թվացյալ աշխարհին։ Պարմենիդեսը ելնում է այն մտքից, որ կեցությունը գոյություն ունի, իսկ ոչ կեցությունը գոյություն չունի («կա այն, ինչ կա, իսկ ինչ չկա, գոյություն չունի»)։ Ոչ կեցությունը (դատարկությունը) գոյություն չունի, որովհետև մտածելի չէ։ Մտածելի կարող է լինել միայն այն, ինչ գոյություն ունի, որովհետև մտածողությունը և կեցությունր միևնույն բանն են։ Կեցությունը մտածողություն է կեցության մասին, իսկ կեցության մասին մտածողությունն էլ կեցություն է։

## Աղբյուր
* Զաքարյան Ս. Ա., Փիլիսոփայության պատմություն / Պատասխանատու խմբագիր՝ պրոֆ. Հ. Ղ Սիրզոյան. հր.։ Նաիրի, 2000, 336 էջ։

## Ծանոթագրություններ

Կատեգորիա:Անտիկ դարաշրջանի հույն փիլիսոփաներ
Կատեգորիա:Մ.թ.ա. 5-րդ դարի փիլիսոփաներ
Կատեգորիա:Մ.թ.ա. 5-րդ դարի հույներ
Կատեգորիա:Նախասոկրատեսյան փիլիսոփաներ
Կատեգորիա:Գոյաբանություն
Կատեգորիա:Հույն փիլիսոփաներ
Կատեգորիա:Հունաստանի քաղաքական գործիչներ
Հազարի

**Հազարի**, հայաբնակ գյուղ Արևմտյան Հայաստանում։ Գտնվում էր պատմական Ծոփաց աշխարհում, Չմշկածագ քաղաքի մոտ։

Հազարին Չմշկածագի հայաբնակ գյուղերից ամենաբազմամարդն էր։ 1915 թվականին, ուներ 80 տուն հայ բնակիչ, 340 շնչով, և մեկ տուն քուրդ (հովիվ Մախսոն) 6 շնչով։
մինի|աջից|Հազարի գյուղի հատակագիծը

մինի|աջից|Հազարի գյուղի հատակագիծը

## Գյուղի պատմություն
Գյուղում կար Սուրբ Երրորդություն եկեղեցին։

մինի|աջից| Հովհաննես քահանա Փափազյանը և իր գերդաստանը
մինի|աջից|Գյուղի դպրոցի աշակերրտները

## Շրջակայքի գյուղերը
Հազարիի հարևան գյուղերի ցանկին համար, տե՛ս Չմշկածագի գյուղերը։

## Գյուղի տեղահանություն
1915-ի Հունիս 13-ին, թուրքերը Հազարիի բնակչության մի մասը տեղահանում են, որից հետո քրդերը գյուղը թալանում են։ Տեղահանությունից զերծ մնացած գյուղացիները ապաստանում են Տերսիմիում։

## Հազարցի գերդաստանները
Գյուղի գլխավոր գերդաստաններն էին.
* Անդրեասյան
* Յարըմյան
* Կոստանյան
* Վարդանյան
* Չնկռյան
* Ներսեսյան
* Ամիրխանյան
* Ադամյան
* Քլշյան
* Գալստյան
* Փափազյան
* Խանպեկյան
* Մարտիրոսյան
* Բարնակյան
* Պեքերյան
* Սողիկյան 
* Թադյան
* Յովնանյան
* Միհրանյան
* Թաշճյան

## Հազարիի ներկայիս վիճակը
Գյուղը այսօր բնակեցված է քրդերով։ Քրդերը տակավին Հազարի անունը օգտագործում են, իսկ թուրքերեն պաշտոնական անունն է՝ Անըլ (Anıl)։

## Հազարցի անվանի անձեր
*Վազգեն Անդրեասյան (Vazken Andréassian) (Հազարի, 1903ին – Ֆրանսիա 1995), ճարտարագետ, սկաուտական շարժման մասնակից։
* Անդրանիկ Անդրեասյան (Antranig Antreassian) (Հազարի, 1910 - Ամերիկա 1996), գրող։

## Ծագումով հազարցիներ
Բյուրակն Անդրեասյան - Չերազ, Երևան

## Աղբյուրներ
աջից|150px
* Վազգէն Անդրէասեան, Հազարիապատում – հատոր Ա.։ Տօնիկեան տպարան, Պէյրութ, 1985, 316 էջ։
* Վազգէն Անդրէասեան, Հազարիապատում – հատոր Բ.։ Տօնիկեան տպարան, Պէյրութ, 1984, 299 էջ։
* Վազգէն Անդրէասեան, Հազարիապատում – հատոր Գ.։ Տօնիկեան տպարան, Պէյրութ, 1994, 650 էջ։
* Համբարձում Գասպարեան, Չմշկածագ և իր գիւղերը։ Պայքար տպարան, Պոսթոն, 1969, 810 էջ։
* Հայկազ Ղազարեան, Պատմագիրք Չմշկածագի։ Համազգային տպարան, Պէյրութ, 1971, 590 էջ։
* Յ. Աճէմեան, Հազարի գիւղի հանրագիտակ քարտէս, Syracuse, NY, 1934։
* Hazari։ vie et survie d'un village arménien après juin 1915, 1995. էլեկտրոնային տարբերակ  հոս
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

## Արտաքին յղումներ
* Հազարի 

## Տես նաև
* Խարբերդի նահանգի հայաբնակ բնակավայրեր

Կատեգորիա:Արևմտյան Հայաստանի գյուղեր
Rai 5

**Rai 5**, իտալական թվային հեռուստաալիք **[[RAI]]** հանրային հեռուստառադիոընկերության կազմում։ Հեռարձակվում է 2010 թվականի նոյեմբերի 26-ից՝ փոխարինելով «Rai Extra» ալիքին։ Հասանելի է կաբելային տիրույթներում։ Հեռուստաալիքը ցուցադրում է հաղորդումներ և վավերագրական ֆիլմեր արվեստի, նորաձևության, օպերայի, թատրոնի, խոհանոցի, ճանապարհորդության մասին։

## Ծանոթագրություններ

## Արտաքին հղումներ
* Պաշտոնական կայք 
* Արցանց հեռարձակում 

Կատեգորիա:RAI
Կատեգորիա:Իտալալեզու հեռուստաալիքներ
Կատեգորիա:Իտալիայի հեռուստաընկերություններ
Rai News 24

**Rai News 24**, իտալական շուրջօրյա լրատվական հեռուստաալիք հանրային **[[RAI]]** հեռուստաընկերության կազմում։ Հեռարձակվում է 1999 թվականի ապրիլի 26-ից թվային ֆորմատով և հասանելի է կաբելային և արբանյակային տիրույթներում Իտալիայում, Եվրոպայում և Հյուսիսային Ամերիկայում։

2013 թվականին հեռուստաալիքը ստացավ «Rai News 24» անվանումը, տեղափոխվեց նոր լրատվական ստուդիա և ձևափոխվեցին դիզայնն ու պատկերանիշը։

## Պատկերանիշեր

Պատկեր:Rai News - Logo 2010.svg|2010 - 2013
Պատկեր:Rai News 24 - Logo 2013.svg|2013 - 2022


## Ծանոթագրություններ

## Արտաքին հղումներ
* Պաշտոնական կայք 
* Արցանց հեռարձակում
* Rai News24 ծրագիրը
* Պաշտոնական վիդեոալիք ՅուԹյուբ կայքում

Կատեգորիա:Իտալիայի հեռուստաընկերություններ
Կատեգորիա:Իտալալեզու հեռուստաալիքներ
Կատեգորիա:Լրատվական հեռուստաընկերություններ
Կատեգորիա:RAI
Rete 4

**Rete 4** - իտալական մասնավոր հեռուստաալիք, պատկանում է Mediaset հոլդինգին, հեռարձակվում է 1982 թվականի հունվարի 3-ից։ Հիմնականում ուղղված է բարձր տարիքային կատեգորիայի հեռուստադիտողների համար, եթերային ցանկը զբաղեցված է տեղեկատվական և հասարակական բնույթի հաղորդումներով, ցուցադրվում են նաև մարզական հանդիպումներ և կինոնկարներ։ 2012 թվականի դեկտեմբերի 4-ից եթեր է հեռարձակվում նաև բարձր պարզության ֆորմատով (Rete 4 HD)։

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:Իտալալեզու հեռուստաալիքներ
Կատեգորիա:Իտալիայի հեռուստաընկերություններ
Կաստերե (քարանձավ)

**Կաստերե**, կարստային քարանձավ Ղրիմում, Կարաբի-յայլա սարավանդի վրա։ Քարանձավն ունի 67 մետր խորություն։ Այն ունի բավականին մեծ մուտք, որի երկարությունն է 5, իսկ լայնությունը 2 մետր։ Քարանձավում կան մեկ մեծ և մի քանի փոքր սրահներ, որոնցից մեկում կա լիճ։ Քարանձավի անցումը տևում է սովորաբար մոտ 4 ժամ։ Քարանձավը հայտնի է յուրօրինակ ձևավորումով, որը անվանում են «Կարստերեի Արև»։

Կատեգորիա:Ղրիմի քարանձավներ
Կատեգորիա:Քարանձավներ այբբենական կարգով
Կարմիր քարանձավներ

մինի|Լիճ Կիզիլ-Կոբա քարանձավում
**Կարմիր քարանձավներ** կամ **Կիզիլ-Կոբա** (, ), մի քանի քարանձավներից կազմված համակարգ, որը գտնվում է Ղրիմի լեռներում, Դոլգորուկովի յայլայի ծերպերում, Սիմֆերոպոլի շրջանի Պերեվալնի (Անգարա) գյուղից 3 կմ հեռավորության վրա։ Մուտքը գտնվում է  կոորդինատներում։

Կիզիլ-Կոբան ամենամեծ քարանձավն է Ղրիմում։ Նրա հետազոտված մասի ընդհանուր երկարությունը այս պահին կազմում է մոտ 25 կմ, մակերեսը՝ 64000 մ², ծավալը՝ 270000 մ³, բարձրությունների տարբերությունը՝ 275 մ։ Առանձին սրահների երկարությունը կազմում է 70 - 80 մ, բարձրությունը մինչև 145 մ (Աղավնիների անձրևի սրահ)։ Ներքևի հարկերի միջին ջերմաստիճանն է 8,1 — 9,0&nbsp;°C։ Այստեղ կան մի քանի քարանձավներ, իրար հետ նրանք կազմում են բարդ լաբիրինթոս, որը բաղկացած է վեց հարկերից, այդ պատճառով քարանձավի այցելությունը թույլատրվում է միայն ուղեկցողների հետ միասին։

Առաջին հարկով հոսում է ստորերկրյա Կիզիլկոբինկա գետը։ Քարանձավում կան լճեր, ջրվեժներ և սիֆոններ։ Այս քարանձավում է գտնվում Եվրոպայում հայտնի ամենամեծ ստալակտիտներից մեկը։ Նրա երկարությունն է մոտ 8 մետր, իսկ տարիքը գնահատվում է մոտ 8000 տարի։

Քարանձավը ստեղծվել է Կիզիլկոբինկա գետի միջոցով, որը արտահոսելով քարանձավից առաջացնում է Սու-Ուչկան ջրվեժը։

Կիզիլ-Կոբան հայտնի է որպես հնէաբանության կոթող։ Այստեղ, մոտ 2,5 հազար տարի առաջ ապրել են մարդիկ, որոնց գիտնականները հատկացնում են այսպես կոչված, կիզիլկոբայան մշակույթին (կիմերացիների հնարավոր հետնորդներ)։

1989 թվականից քարանձավում գործում է էքսկուրսիոն ուղի, որի երկարությունը կազմում է 500 մ։

Այս պահին քարանձավի ակտիվ հետազոտությունները կատարվում են Ուկրաինական սպելեոլոգիական ասոցիացիայի և Ռուսական աշխարհագրական միության համատեղ ծրագրով։

## Պատկերասրահ

Պատկեր:Kyzyl-Koba entrance.jpg|Քարանձավի մուտք
Պատկեր:Kyzyl-Koba.jpg|Կիզիլկոբինկա գետը քարանձավում
Պատկեր:Kyzyl-Koba corridor.jpg|Էքսկուրսիայի ուղին
Պատկեր:Kyzyl-Koba-master.jpg|«Քարանձավի տիրակալ» ստալագմիտը


## Արտաքին հղումներ
* Ա. Ա. Շչեպինսկի, «Կարմիր քարանձավներ» (գիտահանրամատչելի նկարագիր և ուղեցույց, 1987) 
* Ճանապարհորդություններ - Կարմիր քարանձավ (տեղեկություններ, լուսանկար) 

Կատեգորիա:Ղրիմի քարանձավներ
Կատեգորիա:Կարստային քարանձավներ
Կատեգորիա:Ղրիմի տեսարժան վայրեր
Italia 1

**Italia 1**, իտալական մասնավոր հեռուստաալիք, պատկանում է Mediaset հոլդինգին։ Հեռարձակվում է 1982 թվականի հունվարի 4-ից, անալոգային ծածկույթը ընդգրկում է Իտալիայի ողջ տարածքը, նաև հասանելի է կաբելային ցանցերում։ Հաղորդումները հիմնականում ուղղված են երիտասարդ տարիքի հեռուստադիտողների համար, եթերային ցանկը ներկայացնում է իսպանական, լատինամերիկյան, իտալական և ամերիկյան հեռուստասերիալներ, մուլտֆիլմեր և անիմե, շոուներ, խաղարկային հաղորդումներ, լրատվական թողարկումներ և մարզական հանդիպումներ։ 2012 թվականի օգոստոսի 28-ից թվային ցանցերում հեռարձակվում է բարձր պարզության ֆորմատով (Italia 1 HD)։

## Տես նաև
* Italia 2

## Ծանոթագրություններ

## Արտաքին հղումներ
* Պաշտոնական կայք 
* Mediaset հոլդինգի պաշտոնական կայք 

Կատեգորիա:Իտալալեզու հեռուստաալիքներ
Կատեգորիա:Իտալիայի հեռուստաընկերություններ
Rai 4

**Rai 4**, իտալական թվային հեռուստաալիք **[[RAI]]** հանրային հեռուստառադիոընկերության կազմում։ Հեռարձակվում է 2008 թվականի հուլիսի 14-ից։ Հեռուստաալիքը ուղղված է 15-35 տարիքային կատեգորիայի լսարանի համար, ցուցադրում է գեղարվեստական և անիմացիոն ֆիլմեր, հեռուստասերիալներ։ Հասանելի է Իտալիայի ողջ տարածքում և Եվրոպայում կաբելային և արբանյակային տիրույթներում։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:RAI
Կատեգորիա:Իտալալեզու հեռուստաալիքներ
Կատեգորիա:Իտալիայի հեռուստաընկերություններ
Italia 2

**Italia 2** (պաշտոնապես՝ **Mediaset Italia 2**), իտալական մասնավոր հեռուստաալիք, պատկանում է Mediaset հոլդինգին։ Հեռարձակվում է 2011 թվականի հունվարի 4-ից և տարածվում է Իտալիայի ողջ տարածքում։ Նախատեսված է 10-34 տարիքային կատեգորիայի լսարանի համար
:

## Տես նաև
* Italia 1

## Ծանոթագրություններ

## Արտաքին հղումներ
* Պաշտոնական կայք  
* Mediaset հոլդինգի պաշտոնական կայք 

Կատեգորիա:Իտալալեզու հեռուստաալիքներ
Կատեգորիա:Իտալիայի հեռուստաընկերություններ
Մելքոն Երամյան

**Մելքոն Երամյան** (), հայ ճարտարապետ։

Կենսագրական տեղեկությունները սուղ են։ Ծնվել է 1818 թվականին։ Նրա նախագծով Թուրքիայում կառուցվել են հանրային և մասնավոր մի շարք շենքեր, այդ թվում՝ Զմյուռնիայի Սուրբ Ստեփանոս հայկական եկեղեցին։ Մահացել է 1853-ին 35 տարեկանում։

## Ծանոթագրություններ

Կատեգորիա:1918 ծնունդներ
Կատեգորիա:1853 մահեր
Կատեգորիա:Հայ ճարտարապետներ
GNC-Alfa

**«GNC Alfa»**, Հայաստանում գործող հեռահաղորդակցության ծառայություններ ապահովող ընկերություն։ Հիմնադրվել է 2007 թ.-ին, և 2009-ից մտել Հայաստանի ինտերնետ-պրովայդերների շուկա։ Մինչև 2024 թվականը հանդիսանում էր Ռուսաստանյան «Ռոստելեկոմ» հեռահաղորդակցական ընկերության դուստր ձեռնարկությունը, երբ 2012 թ.-ի փետրվարին մասնավոր ներդրողներից ձեռք բերվեցին հայաստանյան օպերատորի սեփականատեր հանդիսացող ընկերության 75% + 1 բաժնետոմսերը 22,5 միլիոն $ արժողությամբ։ Ռոստելեկոմը վերաբրենդինգ է ստացել OVIO-ի 2024 թվականին։ Ընկերությունը տրամադրում է լայնաշերտ ինտերնետի և ֆիկսված հեռախոսակապի ծառայություններ։ Նախատեսված է 2013-ից իրականացնել IP հեռուստատեսության ծառայություններ։ Գլխավոր գրասենյակը գտնվում է Աբովյան քաղաքում, ընկերության գլխավոր տնօրենն է Հայկ Ֆարամազյանը։

Ըստ 2012 թվականի ամռանը անցկացված հարցումների, ընկերությունը Հայաստանի լավագույն ինտերնետ-պրովայդերների ցանկում զբաղեցնում է հինգերորդ տեղը։

2013 թվականի ապրիլի դրությամբ, ընկերության ծառայությունները հասանելի են Երևան, Աբովյան, Աշտարակի, Գյումրի, Չարենցավան և Վանաձոր քաղաքներում։

## Ծանոթագրություններ

Կատեգորիա:2007 հիմնադրված ընկերություններ
Կատեգորիա:Հայաստանի Ինտերնետ պրովայդերներ
Կատեգորիա:Հայաստանի կաբելային հեռուստատեսության օպերատորներ
Կատեգորիա:Հայաստանի հեռահաղորդակցական ընկերություններ
Ռեալ Մադրիդ Կաստիլիա

**«Ռեալ Մադրիդ Կաստիլիա» ՖԱ,** ֆուտբոլային ակումբ, որը հանդես է գալիս Մադրիդում։ Ռեալ Մադրիդի երիտասարդական ակումբն է։

## Պատմություն

«Ռեալ Մադրիդ Կաստիլիա» ֆուտբոլային ակումբը հիմնադրվել է 1930 թվականին Մադրիդ քաղաքում։

Կատեգորիա:Սեգունդայում եղած ակումբներ
Կատեգորիա:Իսպանական ֆուտբոլային ակումբներ
Կատեգորիա:Ռեալ Մադրիդ
Կատեգորիա:Մադրիդի ֆուտբոլային ակումբներ
Սպաս (հեռուստաալիք)

**Սպաս** (), ռուսական հանրային ուղղափառ հեռուստաալիք։ Հեռարձակումը սկսել է 2005 թվականի հուլիսի 28։ Հասանելի է Ռուսաստանում, Բելառուսում և Ղազախստանում անալոգային, կաբելային և արբանյակային տիրույթներում։ Հեռուստաալիքի հիմնական սեփականատերն է Ռուս ուղղափառ եկեղեցու Մոսկովյան թեմը։

## Արտաքին հղումներ
* Պաշտոնական կայք  

Կատեգորիա:Մոսկվայի ընկերություններ
Կատեգորիա:Ռուսալեզու հեռուստաալիքներ
Կատեգորիա:Ռուսաստանի հեռուստաընկերություններ
Կատեգորիա:Քրիստոնեական հեռուստաընկերություններ
Մետա Ուորլդ Փիս

**Մետա Ուորլդ Փիս** (, ծնված որպես` **Ռոնալդ Ուիլյամ Արտեստ կրտսեր** (*Ronald William Artest, Jr.*, ), ամերիկացի նախկին բասկետբոլիստ, ծանր և թեթև հարձակվող։

Մինչև 2011 թվականի սեպտեմբերը հայտնի է եղել որպես **Ռոն Արտեստ**, որից հետո օրինական կերպով անվանափոխվել է **Մետա Ուորլդ Փիս**։

2004 թվականին արժանացել է NBA-ի տարվա պաշտպանի մրցանակին՝ անունը դրոշմելով լիգայի պատմության լավագույն պաշտպանական ունակություններ ունեցող մարզիկների ցուցակում։ Նույն թվականին Ուորլդ Փիսը աչքի է ընկել նաև կարգապահական խնդիրներով՝ «Փեյսերս»-«Փիստոնս» հանդիպման ժամանակ կռվի բռնվելով դետրոյթցի երկրպագուների հետ, ինչի համար որակազրկվել է մինչև մրցաշրջանի ավարտը։ Ողջ կարիերայի ընթացքում Ուորլդ Փիսն աչքի է ընկել բռնկուն բնավորությամբ։

«Լոս Անջելես Լեյքերսի» կազմում մեկ անգամ դարձել է NBA-ի գավաթակիր (2010)։

Որպես ռեփեր՝ 2006 թվականի հոկտեմբերին թողարկել է իր առաջին և թերևս միակ հիփ-հոփ ալբոմը՝ «My World» անվամբ։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1979 ծնունդներ
Կատեգորիա:21-րդ դարի ամերիկացի ռեփերներ
Կատեգորիա:Ամերիկացի բասկետբոլիստներ
Կատեգորիա:Ամերիկացի ռեփերներ
Կատեգորիա:Ինդիանա Փեյսերսի բասկետբոլիստներ
Կատեգորիա:Լոս Անջելես Լեյքերսի բասկետբոլիստներ
Կատեգորիա:Նյու Յորք քաղաքում ծնվածներ
Կատեգորիա:Սակրամենտո Քինգսի բասկետբոլիստներ
Կատեգորիա:Չիկագո Բուլսի բասկետբոլիստներ
Կատեգորիա:Նյու Յորք Նիքսի բասկետբոլիստներ
Կատեգորիա:Հյուստոն Ռոքեթսի բասկետբոլիստներ
Կատեգորիա:Ամերիկացի բասկետբոլային մարզիչներ
Ալեքսանդր Ավագյան

**Ալեքսանդր Բենիամինի Ավագյան** (), ծագումով հայ ուկրաինացի հնէաբան, քարանձավագետ, երաժիշտ և բանաստեղծ։ Ուկրաինական քարանձավագիտության համահիմնադիրներից է, հին ուկրաինական քարանձավային կառույցների գիտական համակարգման առաջին հեղինակը։

## Հնէաբանություն և քարանձավագիտություն
1981 թվականին ավարտել է Կիևի մանկավարժական ինստիտուտի պատմական բաժինը։

1981 - 1984 թվականներին աշխատել է Ուկրաինական ԽՍՀ ԳԱ Հնէաբանության ինստիտուտի ճարտարապետահնէաբանական խմբում, 1985 - 1988 թվականներին աշխատել է գիտավերականգնողական մասնագիտացված նախագծային ինստիտուտում։

Հակոբյանը ուկրաինական քարանձավագիտության հիմնադիրներից է, հին ուկրաինական քարանձավային կառույցների գիտական համակարգման առաջին հեղինակը։ Լավրի և Զվերինեցկի քարանձավերի հնէաբանական հետազոտությունների, Կիևի Կիրիլովյան եկեղեցու Մովչանսկի միաբանության (Սումսկի շրջան), Օստրոժսկի ամրոցի, (Ռովենսկի շրջան), Լիվադիյսկի պալատի (Յալտա) ստորգետնյա շինությունների կազմակերպիչն ու ղեկավարը։

Կատարել է պեղումներ Կիևում՝ Պոդոլում, Խմելնիցկու մարզի Ստարոկոնստանտինովում, Վիննիցկու շրջանի Տուլչինում, Վոլինի Սվյատոգորոդսկոյ միաբանությունում, Բախչիսարայի խանի պալատում, Թեոդոսիայում, Լուցկում, Կամենեց-Պոդոլսկում և այլուր։

Առաջինն է ուսումնասիրել Մեդժիբոժսկի ամրոցը։ Այնտեղ էլ սպանվել է (Ալեքսանդր Ավագյանին սպանել է իր աշակերտը)։

«Օզյորնայա» և «Օպտիմիստիչեսկայա» քարանձավները ուսումնասիրելու համար արշավախմբեր է կազմակերպել, որոնց արդյունքում պարզվեց, որ նրանք աշխարհում ամենամեծերի շարքում են։ Ավագյանի անվամբ քարանձավ է անվանված։

## Երաժիշտ և բանաստեղծ
1962 թվականին ստեղծել է «Բերեզեն» (Մարտ) ռոք-անսամբլը։ Մ․ Նիկոլաևի և Վ․ Կրիշտոֆովիչի համահեղինակությամբ ստեղծել է «Մարիա Օրանտա» ռոք-օպերան, ուր ներառվել են Ավագյանի «Ծիր կաթին», «Գանկա», «Ջրաղացպանը» և «Ինչու են կաթիլներ ապակիին․․․» երգերը։

Ալեքսանդր Ավագյանի հիշատակին է նվիրված համաուկրաինական ամենամյա հեղինակային երգի «Ծիր կաթին» փառատոնը ()։

## Տպագիր գործեր
* «Ծիր կաթին» (, ), Երգեր, Կիև, 1993 
* «Ոսկե փոշի», (), Հնէաբանների երգերի հավաքածո, Մոսկվա, 1994 

## Գրականություն
* Տ․ Ա․ Բոբրովսկի, Բ․ Ա․ Ժոլդակ, Ալեքսանդր Բենիամինի Ավագյան, «Ժամանակակից Ուկրաինայի հանրագիտարան», հատոր 1, Կիև, 2001, էջ 45.
* Մ․ Նեկրասովա, «Այրին», Նատալի. 1998 թ. - № 5.
* Տ․ Ա․ Բոբրովսկի, Բ․ Ա․ Ժոլդակ. Ալեքսանդր Բենիամինի Ավագյան, «Տերնոպոլի հանրագիտարանային բառարան», Մոսկվա,։ «Զբրուչ» հրատարակչություն, 2004-2010. - ISBN 966-528-197-6, հատոր 1, 2004, էջ 18-19. 

Կատեգորիա:Ուկրաինացի երաժիշտներ
Կատեգորիա:Ուկրաինացի հնէաբաններ
Կատեգորիա:Ուկրաինացի բանաստեղծներ
Կատեգորիա:Ուկրաինացի հնագետներ
Ջուլիա Սթայլզ

**Ջուլիա Օ'Հարա Սթայլզ** (անգլ.՝ *Julia O'Hara Stiles*, ), ամերիկացի դերասանուհի։

Դերասանական կարիերան սկսել է Նյու Յորքի թատրոններում՝ սկսելով փոքր դերերից և հասնելով մինչև առաջին պլանի դերակատարուհու՝ մարմնավորելով Վիլյամ Շեքսպիրի և Դևիդ Մեմետի պիեսների հերոսներին։

Սթայլզի մասնակցությամբ ֆիլմերը բազմաժանր են և բազմաթիվ անգամներ վայելել են կոմերցիոն և քննադատական հաջողություններ։

Սթայլզի մասնակցությամբ առավել հայտնի ֆիլմերից են «10 պատճառ քեզ ատելու» (1999), «Անծանոթների գործը» (2001), «Փրկի՛ր վերջին շանսը» (2001), «Օմեն» (2006), «Բորն» ֆիլմաշարը և այլն։ Խաղացել է նաև «Դեքստեր» հեռուստասերիալի հինգերորդ եթերաշրջանում, ինչի համար արժանացել է Էմմի մրցանակի և առաջադրվել Ոսկե գլոբուսի։

2006 թվականին կատարել է առաջին ռեժիսորական և սցենարիստական աշխատանքը «Ցնորքի մեջ» ֆիլմում։

## Ֆիլմագրություն

## Ծանոթագրություններ

## Արտաքին հղումներ
* Ջուլիա Սթայզ - Էջը IMDb-ում
* Ջուլիա Սթայլզի անձնական բլոգ 

Կատեգորիա:1981 ծնունդներ
Կատեգորիա:Ամերիկացի սցենարիստներ
Կատեգորիա:Ամերիկացի ռեժիսորներ
Կատեգորիա:Նյու Յորք քաղաքում ծնվածներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Կոլումբիայի համալսարանի շրջանավարտներ
Կատեգորիա:«Էմմի» մրցանակի դափնեկիրներ
Կատեգորիա:Ֆեմինիստ արվեստագետներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացիներ անգլիական սերմամբ
Coptic TV

**Coptic TV** (հայտնի է նաև որպես CTV), Ալեքսանդրիայի Ղպտի Ուղղափառ Եկեղեցու պաշտոնական հեռուստաալիք։ Հիմնվել է 2007 թվականին Կահիրեյում, և արբանյակային հեռարձակմամբ շուրջօրյա եթերով հասանելի է Միջին Արևելքում, Եվրոպայում, Հյուսիսային Ամերիկայում և Ավստրալիայում։

## Արբանյակային հեռարձակում
* «Hotbird 6» at 13° East - Եվրոպա, Միջին Արևելք (freq.: 11054&nbsp;MHz)
* «Galaxy 19» at 97° West - ԱՄՆ, Կանադա (freq.: 11867&nbsp;MHz)
* «Optus D2» at 152.0° East - Ավստրալիա (freq.: 12425&nbsp;MHz)
* «Nilesat» at 7° West - Միջին Արևելք, Հյուսիսային Ամերիկա, Հարավային Եվրոպա (freq.: 11355&nbsp;MHz)

## Ծանոթագրություններ

Կատեգորիա:Արաբալեզու հեռուստաալիքներ
Կատեգորիա:Եգիպտոսի հեռուստաընկերություններ
Կատեգորիա:Քրիստոնեական հեռուստաընկերություններ
Լաս Պալմաս ՖԱ

**Լաս Պալմաս** (), իսպանական ֆուտբոլային ակումբ Լաս Պալմաս դե Գրան Կանարիա քաղաքից։

## Պատմություն
«Լաս Պալմաս» ակումբը հիմնադրվել է 1949 թվականի օգոստոսի 22-ին։ 1951 թվականին առաջին անգամ հայտնվել է Լա Լիգայում, բայց մեկ տարի անց վերադարձել է Սեգունդա։ 1954 թվականին վերադարձել է Բարձրագույն լիգա, որտեղ ընդհանուր առմամբ խաղացել է 31 մրցաշրջան։ Եվրոպական Տոնավաճառ Գավաթ 1969-1970-ում պարտվել է հենց առաջին խաղում։ ՈՒԵՖԱ Գավաթ 1972-1973-ում հասել է երրորդ ռաունդ, իսկ ՈՒԵՖԱ Գավաթ 1977-1978-ում՝ երկրորդ ռաունդ։ Վերջին անգամ Լա Լիգայում խաղացել է 2000-2002 թվականներին, իսկ 2004-2006 թվականներին խաղացել է Սեգունդա B-ում։

## Մրցաշրջանների վիճակագրություն
* **34** մրցաշրջան Լա Լիգայում
* **28** մրցաշրջան Սեգունդա Դիվիզիոնում
* **6** մրցաշրջան Սեգունդա Դիվիզիոն B-ում
* **1** մրցաշրջան Տերսերա Դիվիզիոնում

## Նվաճումներ
* **[[Լա Լիգա|Իսպանիայի առաջնություն]]**
: *Երկրորդ տեղ (1).* 1968–69
: *Երրորդ տեղ (1).* 1967–68
* **[[Սեգունդա Դիվիզիոն]]**
: **Հաղթող (4).** 1953–54, 1963–64, 1984–85, 1999–00
* **[[Սեգունդա Դիվիզիոն B]]**
: **Հաղթող (2).** 1992–93, 1995–96
* **[[Ֆուտբոլի Իսպանիայի գավաթ|Իսպանիայի գավաթ]]**
: *Երկրորդ տեղ (1).* 1978
: *Կիսաեզրափակիչ (3).* 1974, 1984, 1997
: *Քառորդ եզրափակիչ (3).* 1958, 1975, 1976

## Ներկա կազմ
*2017 թվականի սեպտեմբերի 1-ի դրությամբ*

 15px
 13px|Ավագ
 (վարձավճարով Բարսելոնայից)
 
 (վարձավճարով Համբուրգից)
 (վարձավճարով Դեպորտիվո Մալդոնադոյից)
 (վարձավճարով Սենտ Էտյենից)

 15px

 (վարձավճարով Դեպորտիվո Մալդոնադոյից)
 (վարձավճարով Ատլետիկո Մադրիդից)
 15px

## Ծանոթագրություններ

## Արտաքին հղումներ
* Լաս Պալմասի պաշտոնական կայքը 
* Լաս Պալմասը Լա Լիգայի կայքում 

Կատեգորիա:Սեգունդայում եղած ակումբներ
Կատեգորիա:Իսպանական ֆուտբոլային ակումբներ
Կատեգորիա:1949 հիմնադրված ֆուտբոլային ակումբներ
Անդրանիկ Ալեքսանյան

**Անդրանիկ Ալեքսանյան** (, ), ուկրաինացի երգիչ-երգահան։

Հայրը հայ է, մայրը ուկրաինացի։ Նա հաճախել է Զարեմբա երաժշտական քոլեջի ստուդիա և սովորել է Ն.Ն. Ռեշովսկայաում։ 2006 թվականից ակտիվ մասնակցություն է ունեցել համերգային ծրագրերին և արժանացել բազմաթիվ շնորհակալագրերի՝ հայ և ուկրաինական մշակույթների զարգացման գործում ունեցած ավանդի, ինչպես նաև ելույթների բարձր գեղարվեստական մակարդակի համար։ Անդրանիկը ներկայացրել է Ուկրաինան, Կիևում կայացած Մանկական Եվրատեսիլ 2009 երգի մրցույթում՝ զբաղեցնելով հինգերորդ հորիզոնականը։

Մասնակցել է «OPEN EUROPE» երաժշտական փառատոնին, որը տեղի է ունեցել Գերմանիայում և Ավստրիայում։
2008 թվականին արժանացել է Գրան Պրի մրցանակին ն էստրադային արվեստի "Zoriany Krym" միջազգային փառատոնում։ Նրա երգացանկում կա 40-ից ավելի երգ։

Անդրանիկը հաշմանդամություն ունի, նրա հասակը 1 մետր 8 սանտիմետր է։

## Արտաքին հղումներ
* Հաղթողը մրցույթի Ազգային ընտրական «Մանկական Եվրատեսիլ 2009» մրցույթի հաղթող
* Անդրանիկ Ալեքսանյանը դադարել է հասակ առնել

Կատեգորիա:Ուկրաինացի երգիչներ
Կատեգորիա:1998 ծնունդներ
Կատեգորիա:Մայիսի 6 ծնունդներ
Կատեգորիա:21-րդ դարի երգիչներ
Ալ-Ալամ

**Ալ Ալամ** (), իրանական միջազգային լրատվական հեռուստաալիք պետական «Իրանի Իսլամական Հանրապետության Ձայն» մեդիաընկերության կողմից։ Հեռարձակվում է 2003 թվականի փետրվարի 23-ից արաբերեն և պարսկերեն լեզուներով։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Արաբալեզու հեռուստաալիքներ
Կատեգորիա:Իրանի հեռուստաընկերություններ
Կատեգորիա:Պարսկալեզու հեռուստաալիքներ
Երևանն է կանչում երգի մրցույթ 2012

**«Երևանն է կանչում 2012 երգի մրցույթը»** տեղի է ունեցել 2012 թվականի հոկտեմբերի 10-ից 14-և Երևանի Գաբրիել Սունդուկյանի անվան ազգային ակադեմիական թատրոնում։ Մրցութային 3 օրերի ընթացքում 16 երկրի 17 մասնակից ներկայացել են ազգային, համաշխարհային և հայկական երգերով։ Նրանց գնահատել են ժյուրիի 13 անդամները, որի նախագահն էր ՀՀ վաստակավոր արտիստուհի, ԱԺ պատգամավոր Շուշան Պետրոսյանը։

## Ժյուրիներ
*-Դանիել դ'Անաստասի
*-Ելենա Շվիլպե
*-Էլիուս Ռոմանովաս
*-Կարլիգաշ Աբդիկարիմովա
*-Նիկոլայ Տեկելիև
*-Նունու Գաբունիա
*-Օլեքսանդր Զլոտնիկ
*-Սեմյոն Գազարխ
*-Շուշան Պետրոսյան
*-Ստանիսլավ Զիելինսկի
*-Վեներա Գասպարյան
*-Ջորջ Սայլլենթը

## Արդյունքներ
### 1-ին մրցութային օր

### 3-ին մրցութային օր

## Ծանոթագրություններ

Կատեգորիա:2012 իրադարձություններ
Կատեգորիա:Երգի մրցույթներ
Now What?!

***Now What?!*** (*Հիմա ի՞նչ*), Դիփ Փարփլ ռոք-խմբի 19-րդ ստուդիական ալբոմը, որը լույս է տեսել 2013 թ. ապրիլի 26-ին։ Ալբոմի թողարկողն է Բոբ Էզրինը։ Վերջին յոթ տարիներին սա խմբի առաջին ալբոմն էր՝ սկսած *Rapture of the Deep*-ից (2005)։
Ալբոմի անունը հայտարարվեց 2013 թ. փետրվարի 26-ին։ Երկու երգեր սինգլի տեսքով թողարկվեցին CD-ի և վինիլային տեսքով։

## Երգեր
Ալբոմն ընդգրկում է տասնմեկ երգ, այդ թվում՝

* "Out of Hand"
* "Hell to Pay"
* "Weirdistan"
* "Uncommon Man"
* "Above and Beyond"
* "All the Time in the World"

## Անձնակազմ
;Deep Purple
* Յան Փեյս - հարվածայիններ
* Յան Գիլլան - վոկալ
* Ռոջեր Գլովեր - բաս
* Սթիվ Մորս - կիթառ
* Դոն Էյրի - ստեղնայիններ

## Հիթ-շքերթներ

## Աղբյուրներ

Կատեգորիա:2013 ալբոմներ
Կատեգորիա:Անգլալեզու ալբոմներ
Կատեգորիա:Դիփ Փարփլի ալբոմներ
Lonely Planet

**«Lonely Planet»** (*Միայնակ մոլորակ*), հայկական Դորիանս ռոք խմբի երգն է, որով ներկայացրել է Հայաստանը Եվրատեսիլ 2013 երգի մրցույթում։ Երգի խոսքերի հեղինակն է Վարդան Զադոյանը, իսկ երաժշտության հեղինակը՝ Բլեք Սաբաթ ռոք խմբի կիթառահար Թոնի Այոմմին։

## Թողարկման պատմություն
### Երգի ընտրությունը
Երգը ընտրվել է 2013 թվականի մարտի 2-ին Հանրային հեռուստաընկերության ուղիղ եթերում, որտեղ խումբը կատարել է նաև 3 այլ երգեր և քվեարկության արդյունքում հաղթել է *Lonely Planet* երգը։

### Տեսահոլովակ
Երգի տեսահոլովակի պրեմիերան կայացել է մարտի 18-ին ՅուԹյուբում Դորիանսի և Եվրատեսիլի պաշտոնական էջերում։

### Ռեմիքս
Երգի ռեմիքս տարբերակի պրեմիերան կայացել է մայիսի 5-ին, որի հեղինակն է խմբի անդամ Արման Փահլևանյանը։

## Եվրատեսիլ
Եվրատեսիլում Դորիանսը երգը կատարել է երկրորդ կիսաեզրափակչում՝ մայիսի 16-ին, 11-րդ համարի ներքո և եզրափակիչ է անցել 7-րդը 69 միավորով։ Եզրափակչում Դորիանսը հանդես է եկել 12-րդ համարի ներքո և զբաղեցրել է 18-րդ հորիզոնականը 41 միավորով։

## Երգի տարբերակները
;Digital download
# Lonely Planet – 3։00
# Lonely Planet (Ռեմիքս) – 2։58

## Տես նաև
* Եվրատեսիլ 2013 երգի մրցույթ
* Հայաստանը Եվրատեսիլ 2013 երգի մրցույթում

## Ծանոթագրություններ

## Արտաքին հղումներ
* Երգի պաշտոնական տեսահոլովակը
* Դորիանսի առաջինը փորձը Եվրատեսիլի բեմում
* Դորիանսի երկրորդ փորձը Եվրատեսիլի բեմում
* Դորիանսի ելույթը կիսաեզրափակչում
* Դորիանսի ելույթը եզրափակչում

Կատեգորիա:2013 երգեր
Կատեգորիա:2013 սինգլներ
Կատեգորիա:Եվրատեսիլ 2013 երգի մրցույթի երգեր
Կատեգորիա:Հայաստանի երգերը Եվրատեսիլ երգի մրցույթում
Kedvesem

**Kedvesem** (*Իմ թանկագին*), հունգարացի երգիչ Ալեքս Մարտայի երգն է, որով նա ներկայացրել է Հունգարիան Եվրատեսիլ 2013 երգի մրցույթում։ Երգի խոսքերի հեղինակը Ալեքս Մարտան է, իսկ երաժշտության հեղինակները՝ Ալեքսը, Զոլտան Կովաչը և Zoohacker-ը։

Երգը մրցույթի եզրափակիչ փուլում զբաղեցրել է 10-րդ հորիզոնականը 84 միավորով։

## Հիթ-շքերթներ

## Ծանոթագրություններ

Կատեգորիա:2013 երգեր
Կատեգորիա:Եվրատեսիլ 2013 երգի մրցույթի երգեր
Կատեգորիա:Հունգարիայի երգերը Եվրատեսիլ երգի մրցույթում
Sky News

**Sky News**, բրիտանական շուրջօրյա լրատվական հեռուստաալիք «British Sky Broadcasting» մեդիահոլդինգի կազմում, որը պատկանում է Ռուփերտ Մերդոքի News Corporation կոնգլոմերատին։ Եթեր է հեռարձակվում 1989 թվականի փետրվարի 3-ից։ Կենտրոնական գրասենյակը գտնվում է Լոնդոնում։ Ընկերությունը ունի 18 արտասահմանյան թղթակիցներ կետեր։ Հեռուստաալիքի դիտման համար պարտադիր է մուծել բաժանորդական վճառ։ Հեռարձակվում է ամբողջ աշխարհում արբանյակային ցանցերում թվային ֆորմատով։ Sky News-ի լսարանի հիմնական մասը գտնվում է Մեծ Բրիտանիայում, իսկ ամբողջ աշխարհում լսարանը կազմում է 150 միլիոն մարդ։ Հեռուստաալիքը հեռարձակվում է մի քանի տարբերակներով՝ ըստ աշխարհամասերի։

2010 թվականին Sky News-ը դարձավ առաջին բրիտանական լրատվական հեռուստաալիքը, որը սկսեց հեռարձակվել բարձր պարզության ֆորմատով։

## Տես նաև
* Sky1

## Ծանոթագրություններ

## Արտաքին հղումներ
* Պաշտոնական կայք 
* Sky News International 
* Արցանց հեռարձակում 

Կատեգորիա:Մեծ Բրիտանիայի հեռուստաընկերություններ
Կատեգորիա:Լրատվական հեռուստաընկերություններ
Կատեգորիա:Անգլալեզու հեռուստաալիքներ
Sky One

**Sky1**, բրիտանական ժամանցային հեռուստաալիք «British Sky Broadcasting» մեդիախմբի կազմում, որը պատկանում է Ռուփերտ Մերդոքի News Corporation կոնգլոմերատին։ Եթեր է հեռարձակվում 1982 թվականի ապրիլի 26-ից։ Հեռուստաալիքը իրականացնում է շուրջօրյա եթեր թվային ֆորմատով (16:9) արբանյակային ցանցերում, դիտման համար հարկավոր է բաժանորդական վճար, ինչպես և «BSkyB» խմբի բոլոր հեռուստաալիքների համար։

2006 թվականի մայիսի 22-ից հեռուստաալիքը հեռարձակվում է բարձր պարզության ֆորմատով (Sky1 HD)։

Ալիքը փակվել է 2021 թվականի սեպտեմբերի 1-ին և փոխարինվել Sky Showcase-ով։

## Տես նաև
* Sky News
* Sky Sports

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Մեծ Բրիտանիայի հեռուստաընկերություններ
Կատեգորիա:Ժամանցային հեռուստաընկերություններ
Կատեգորիա:Անգլալեզու հեռուստաալիքներ
Բաս հոբոյ

**Բաս հոբոյը** (անգլերեն՝ *Bass oboe*, ֆրանսերեն՝ *Hautbois baryton*, գերմաներեն՝ *Baritonoboe*) լեզվակավոր փայտյափողային գործիք է, որը պատկանում է հոբոյների ընտանիքին։ Այն իր հնչողության ցածրությանբ գտնվում է անգլիական եղջրափողից հետո։ Որոշ լեզուներում այն անվանվում է ոչ թե բաս, այլ բարիտոն հոբոյ։

## Կառուցվածք
Ժամանակակից բաս հոբոյները իրենց տեսքով և հնչողությամբ շատ նման են անգլիական երղջրափողին։ Սկզբնական շրջանում պատրաստված բաս հոբոյենրը իրենց տեսքով ավելի շատ ֆագոտ էին հիշեցնում։ Դրանք ունեին լատինական U տառի նման երկարավուն խողովակ, որին և ամրանում էր լեզվակը։ Բաս հոբոյի խողովակը երկմասանի է։ Այն անգլիական եղջրափողից ավելի երկար է։ Նրա վերջնամասը շատ ցայտուն ուռուցիկություն ունի։ Խողովակի անցքերի շուրջ կան մետաղյա փոքրիկ շրջանակներ։ Բաս հոբոյի ամենացածր նոտան մեծ օկտավայի սին է։ Իր կառուցվածքի առանձնահատկության շնորհիվ լինում են դեպքեր, երբ բաս հոբոյը կարողանում է նույնիսկ սի բեմոլ նվագել։ Բաս հոբոյի նոտաները գրված են սոլի բանալում, բայց քանի որ այն փոխադրող գործիք է, լսված երաժշտությունից գրվածից մեկ օկտավա ներքև է հնչում։

## Օգտագործումը
Բաս հոբոյը սիմֆոնիկ նվագախմբերում լայն գործածություն չունի։ Նրա դերը հիմնականում կատարում է ֆագոտը, որի տենորաբասային հնչողությունը կոմպոզիտորներին ավելի է գերում։ Այն հիմանկանում օգտագործվել է տարբեր տիպի հնաոճ երաժշտություններ կատարելու մեջ։ Բաս հոբոյ օգտագործել է Գուստավ Հոլսթը իր "Մոլորակներում"։ "Մարս" մոլորակի համարում այս գործիքը ունի սոլո։ Օգտագործվել է նաև այլ կոմպոզիտորների կողմից։

## Բաս հոբոյի համար գրված ստեղծագործություններ
* Ջոն Բլադ - "Մռայլ ձմեռային պատկերներ" բաս հոբոյի և դաշնամուրի համար
* Գեյվին Բրիարզ - Կոնցերտ
* Շարլ Կոշլան - Սյուիտ սոլո անգլիական եղջրափողի կամ բաս հոբոյի համար
* Դրեյկ Մաբրի - Արիա բաս հոբոյի և հոբոյների անսմաբլի համար
* Ռոբերտ Մորան - "Դարմսթադի փրկվածներ" ինը բաս հոբոյների համար
* Բարի Տրուաքս - "Ներքնաշխարհ" սոլո բաս հոբոյի համար
* Պատրիկ Վիդյեսկոգ - "Դիվերտիսմենտ" բաս հոբոյի ակորդեոնի տավիղի և հարվածային գործիքի համար
* Ջիլլի Վիթաքեր - Սյուիտ բաս հոբոյի և դաշնամուրի համար

Բացի այս սոլո ստեղծագործություններից բազմաթիվ այլ ստեղծագործություններ փոխադրվել են այս գործիքի համար։

## Ծանոթագրություններ

Կատեգորիա:Փայտյա փողային գործիքներ
Կատեգորիա:Լեզվակավոր փողային գործիքներ